**POSLOVNIK**

**Parlamentarnog odbora za stabilizaciju i pridruživanje Evropske unije i Srbije**

**Član 1**

Parlamentarni odbor za stabilizaciju i pridruživanje Evropske unije i Srbijeustanovljen je na osnovuodluke Konferencije predsednika Evropskog parlamenta od 3. oktobra 2013. godine, Odluke Narodne skupštine Republike Srbije o utvrđivanju sastava Parlamentarnog odbora za stabilizaciju i pridruživanje od 6. novembra 2013. godine, i Sporazuma o stabilizaciji i pridruživanju između Evropske unije i Srbije.

**Član 2**

Parlamentarni odbor za stabilizaciju i pridruživanje Evropske unije i Srbijerazmatra sve apekte odnosa između Evropske unije i Srbije i, posebno, primenu Sporazuma o stabilizaciji i pridruživanju.

**Član 3**

Parlamentarni odbor za stabilizaciju i pridruživanje Evropske unije i Srbije sastavljen je od jednakog broja poslanika izabranih od strane Evropskog parlamenta i Narodne skupštine.

Mandat članova delegacije određuje se u skladu sa pravilima, praksama i odlukama nadležnih organa Evropskog parlamenta i Narodne skupštine.

**Član 4**

Biro Parlamentarnog odbora za stabilizaciju i pridruživanje čine predsedavajući delegacije Evropskog parlamenta, predsedavajući delegacije Narodne skupštine i zamenici predsedavajućih obe delegacije.

Parlamentarnim odborom naizmenično predsedavaju predsedavajući delegacije Evropskog parlamenta i predsedavajući delegacije Narodne skupštine. Predsedavajućeg, kada je to potrebno, zamenjuje zamenik predsedavajućeg njegove/njene delegacije.

**Član 5**

Parlamentarni odbor za stabilizaciju i pridruživanje Evropske unije i Srbije sastaje se u principu dva puta godišnje, jednom u nekom od radnih mesta Evropskog parlamenta a jednom u Srbiji.

Predlog dnevnog reda, koji utvrđuje Biro, po pravilu, dostavlja se dve nedelje pre početka sastanka Parlamentarnog odbora za stabilizaciju i pridruživanje.

Sastanci su javni, ako Parlamentarni odbor za stabilizaciju i pridruživanje ne odluči drugačije.

**Član 6**

Članovi Saveta za stabilizaciju i pridruživanje Evropske unije i Srbije, koji je ustanovljen na osnovu člana 119. Sporazuma o stabilizaciji i pridruživanju, članovi Saveta Evropske unije, članovi Vlade Republike Srbije, članovi Evropske komisije i drugi, na osnovu odluke Biroa, mogu prisustvovati i govoriti na sastancima Parlamentarnog odbora za stabilizaciju i pridruživanje.

**Član** **7**

Na predlog Biroa Parlamentarnog odbora za stabilizaciju i pridruživanje, mogu biti usvojene preporuke Evropskom parlamentu, Narodnoj skupštini i Vladi Republike Srbije, Savetu Evropske unije i Evropskoj komisiji.

Preporuke se smatraju donetim ukoliko dobiju podršku većine članova delegacije Evropskog parlamenta i delegacije Narodne skupštine.

**Član 8**

Sekretarijat Parlamentarnog odbora za stabilizaciju i pridruživanje Evropske unije i Srbije čine službenici sekretarijata Evropskog parlamenta i zaposleni u Službi Narodne skupštine, određeni da obavljaju poslove za potrebe Parlamentarnog odbora za stabilizaciju i pridruživanje.

O sastancima Parlamentarnog odbora za stabilizaciju i pridruživanje sačinjava se zapisnik, koji se usvaja na početku sledećeg sastanka.

**Član 9**

Članovi Parlamentarnog odbora za stabilizaciju i pridruživanje, mogu se na sastancima obraćati na zvaničnom jeziku Evropske unije ili Srbije. Prevod i interpretacija su obezbeđeni na osnovu odluke Biroa Parlamentarnog odbora za stabilizaciju i pridruživanje, i u skladu sa internim pravilima Evropskog parlamenta.

**Član 10**

Putne troškove i novčane naknade za članove Parlamentarnog odbora i angažovane službenike snosi parlament koji ih je izabrao, odnosno odredio.

Drugi troškovi u vezi sa sastancima i aktivnostima Odbora raspodeljuju se između Evropskog parlamenta i Narodne skupštine.

**Član 11**

Izmene ovog poslovnika vrše se na isti način i po postupku za donošenje ovog poslovnika.

\*\*\*\*\*\*

**Usvojen na prvom sastanku Parlamentarnog odbora za stabilizaciju i pridruživanje, u Beogradu, 15. novermbra 2013. godine**